smcproject/ml-wiki-sentences huggingface dataset:
തൻബർജിയ ജീനസ്സിലെ ഒരു വള്ളിച്ചെടിയാണ് വൈറ്റ് ലേഡി എന്നും അറിയപ്പെടുന്ന നൂറൽ വള്ളി .
ഇത് ഇന്ത്യയിലെയും തെക്കേ ഏഷ്യയിലെയും സ്വദേശിയാണെങ്കിലും ഫ്ലോറിഡ ഹവായ്, ഓസ്‌ട്രേലിയ , ന്യൂ കാലിഡോണിയ , ഫ്രഞ്ച് പോളിനേഷ്യ, കരീബിയൻ , ഇന്ത്യൻ മഹാസമുദ്ര ദ്വീപുകൾ, തെക്കൻ ആഫ്രിക്ക മധ്യ അമേരിക്ക എന്നിവിടങ്ങളിലും കാണപ്പെടുന്നു
പലയിടത്തും ഇതിനെ ഒരു അധിനിവേശസസ്യമായി കണക്കാക്കപ്പെടുന്നു.
ചിത്രശാല തൻ‌ബെർ‌ജിയ ഫ്രാഗ്രൻസ് ജാർഖണ്ഡിൽ നിന്നുമുള്ള സസ്യം അവലംബം
നൂറ്റാണ്ടു യുദ്ധം ഇംഗ്ലീഷ് വിലാസം https://ml.wikipedia.org/wiki/Hundred_Years%27_War
ഇംഗ്ലണ്ടും ഫ്രാൻസും തമ്മിൽ 1337-നും 1453-നു മിടയ്ക്ക് തെക്കു കിഴക്കൻ ഫ്രാൻസിലെ ഫലഭൂയിഷ്ടമായ അക്വിറ്റേൻ (Aquitane) പ്രദേശങ്ങൾക്കായി നടന്ന അതിദീർഘയുദ്ധത്തെയാണ് നൂറ്റാണ്ടു യുദ്ധം അഥവാ ശതവത്സരയുദ്ധം എന്ന് വിളിക്കുന്നത്.
116 വർഷം നീണ്ടുനിന്നെങ്കിലും ഈ യുദ്ധത്തിനിടയിൽ സമാധാനം നിലനിന്ന കാലഘട്ടങ്ങളും ഉണ്ടായിരുന്നു.
ചില ഈ യുദ്ധത്തിലാണ് ജോൻ ഓഫ് ആർക്ക് ഫ്രാൻസിനുവേണ്ടി ആണിന്റെ വേഷത്തിൽ യുദ്ധം ചെയ്തത്.
അവലംബം ↑ http://www.maidofheaven.com/joanofarc_long_biography.asp
നൂറ്റാണ്ട് നൂറ്റാണ്ടിന്റെ തുടക്കവും അവസാനവും ഗ്രിഗോറിയൻ കലണ്ടറിൽ
ഗ്രിഗോറിയൻ കലണ്ടർ അനുസരിച്ച് എഡി 1ആം നൂറ്റാണ്ട് ആരംഭിച്ചത് എഡി 1 ജനുവരി 1നാണ്.
അവസാനിച്ചത് എഡി 100 ഡിസംബർ 31നും.
രണ്ടാം നൂറ്റാണ്ട് 101ൽ, മൂന്നാം നൂറ്റാണ്ട് 200ൽ എന്ന ക്രമത്തിൽ.
n -ആം നൂറ്റാണ്ട് ആരംഭിക്കുന്നത് 100×n - 99 -ൽ ആയിരിക്കും.
എല്ലാ നൂറ്റാണ്ടിലും അത് എത്രാം നൂറ്റാണ്ടാണോ ആ സംഖ്യ കൊണ്ട ആരംഭിക്കുന്ന ഒരു വർഷമേ ഉണ്ടായിരിക്കുകയുള്ളൂ.
(ഉദാഹരണമായി 19ആം നൂറ്റാണ്ടിലെ 1900) പത്തൊൻപതാം നൂറ്റാണ്ടിന്റെ അവസാനം
19ആം നൂറ്റാണ്ടിന്റെ അവസാനം 1999 ഡിസംബർ 31 ആയിരുന്നു എന്നത് പരക്കെയുള്ളൊരു തെറ്റിദ്ധാരണയാണ്.
യഥാർത്ഥത്തിൽ 2000 ഡിസംബർ 31നാണ് 20ആം നൂറ്റാണ്ട് അവസാനിച്ചത്.
ഒന്നാം നൂറ്റാണ്ട് എഡിയും ബിസിയും
1ആം നൂറ്റാണ്ട് ബിസിക്കും 1ആം നൂറ്റാണ്ട് എഡിക്കും ഇടയിൽ "പൂജ്യം നൂറ്റാണ്ട്" എന്നൊന്നില്ല.
ബിസി ഒന്നാം നൂറ്റാണ്ടിൽ ഉൾക്കൊള്ളുന്നത് ബിസി 100 മുതൽ 1 വരെയുള്ള വർഷങ്ങളാണ്.
ബിസിയിലെ മറ്റ് നൂറ്റാണ്ടുകൾ ഇതേ ക്രമം പിന്തുടരുന്നു.
നൂറൻ കിഴങ്ങ് ഇംഗ്ലീഷ് വിലാസം https://ml.wikipedia.org/wiki/Dioscorea_oppositifolia
കാഞ്ഞിരക്കിഴങ്ങ്, കവള, നൂറൻ കിഴങ്ങ്, വെട്ടിവള്ളി, വെള്ളക്കിഴങ്ങ് എന്നൊക്കെ പേരുള്ള ഈ ചെടി കാച്ചിൽ കുടുംബത്തിലെ (Dioscoreaceae) അംഗമാണ്.
(ശാസ്ത്രീയനാമം: Dioscorea oppositifolia ) ഇന്തോ- മലീഷ്യ , ചൈന എന്നിവിടങ്ങളിൽ സ്വദേശി സസ്യമാണ്.
ഇലകൊഴിയും ഈർപ്പവനങ്ങളിലും അർദ്ധ നിത്യഹരിതവനങ്ങളിലും നിത്യഹരിതവനങ്ങളിലുമുള്ള ഉൾക്കാടുകളിലും ഇടതൂർന്ന സസ്യവളർച്ചയുള്ള സ്ഥലങ്ങളിലുമാണ് ഇവ സാധാരണ വളരുന്നത്.
ഉരുണ്ട മിനുസമുള്ള തണ്ടുകളും സമ്മുഖമായി വിന്യസിച്ചിട്ടുള്ള ഇലകളുമുണ്ട്.
കിഴങ്ങ് മൂപ്പെത്തുമ്പോൾ ഇലകൾ മഞ്ഞനിറമാകുന്നു.
മഞ്ഞകലർന്ന വെള്ള നിറമുള്ള ഏകലിംഗപുഷ്പങ്ങൾ പാനിക്കിളുകളിൽ വിരിയുന്നു.
പൂക്കൾക്ക് കറുവാപ്പട്ടയോട് സാമ്യമുള്ള ഗന്ധമാണ്.
ജനുവരി-മാർച്ച് മാസങ്ങളിലും ജൂലൈ-സെപ്റ്റംബർ മാസങ്ങളിലും പൂക്കൾ വിരിയുന്നു.
ഇതും കാണുക കാച്ചിൽ അവലംബം 1 2 ↑ ↑ https://indiabiodiversity.org/species/show/32167 ↑ https://www.flowersofindia.net/catalog/slides/Cinnamon%20Vine.html പുറത്തേക്കുള്ള കണ്ണികൾ Dioscorea batatas - Decne.
(Plants For A Future) Dioscorea opposita (Australian New Crops) Dioscorea batatas (Australian New Crops)
നൂറ്റാണ്ടുകളുടെ പട്ടിക
താഴെ കൊടുത്തിരിക്കുന്ന താളുകളിൽ വിവിധ നൂറ്റാണ്ടുകളിലും സഹസ്രാബ്ദങ്ങളിലും നടന്ന സംഭവങ്ങളെ കുറിച്ചുള്ള വിവരങ്ങളാണുള്ളത്.
ഇതും കാണുക List of millennia List of decades List of years List of timelines കാലാനുക്രമണിക വര്ഷങ്ങളുമായി ബന്ധപ്പെട്ട മറ്റ് ഗ്രൂപ്പുകൾ കാണുവാൻ കലണ്ടർ , കലണ്ടറുകളുടെ പട്ടിക എന്നീ താളുകൾ നോക്കുക.
See history , history by period , and periodization for different organizations of historical events.
For earlier time periods, see Timeline of the Big Bang , Geologic time scale , Timeline of evolution , and Logarithmic timeline .
നൂസ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Noosa_National_Park
നൂസ ദേശീയോദ്യാനം എന്നത് ഓസ്ട്രേലിയയിലെ ക്യൂൻസ് ലാന്റിലെ ഒരു ദേശീയോദ്യാനമാണ് .
ബ്രിസ്ബേനു വടക്കായി 121 കിലോമീറ്റർ അകലെയാണ് ഈ ദേശീയോദ്യാനം.
പസഫിക് സമുദ്രത്തിനും നഗരവികസനം നടക്കുന്ന സൺഷൈൻ സമുദ്രതീരത്തിന്റെ വടക്കൻ മേഖലയ്ക്കുമിടയിലാണ് ഇതിന്റെ സ്ഥാനം.
നൂസാ ഹെഡ്സിനു സമീപത്തായി  സ്ഥിതിചെയ്യുന്ന ഈ ദേശീയോദ്യാനം തെക്കു ഭാഗത്ത് വെയ്ബാ തടാകം മുതൽ കൂലം മുതൽ വ്യാപിച്ചുകിടക്കുന്നു.
അവലംബം Noosa National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നൂറ്റാണ്ടിന്റെ പന്ത് ഇംഗ്ലീഷ് വിലാസം https://ml.wikipedia.org/wiki/Ball_of_the_Century ഷെയിൻ വോൺ ബൗൾ ചെയ്യുന്നു
ഇംഗ്ലണ്ടിന്റെ മൈക്ക് ഗാറ്റിംഗിനെ പുറത്താക്കാൻ ഓസ്ട്രേലിയൻ ക്രിക്കറ്ററായ ഷെയ്ൻ വോൺ എറിഞ്ഞ പന്താണ്‌ നൂറ്റാണ്ടിന്റെ പന്ത് (Ball of the Century) എന്ന് അറിയപ്പെടുന്നത്.
ഗേറ്റിംഗ് ബോൾ എന്നും ആ പന്ത് എന്നും ഇത് പരാമർശിക്കപ്പെടുന്നു.1993-ലെ ആഷസ് ക്രിക്കറ്റ് ടെസ്റ്റ് പരമ്പരയിലെ, ഓൾഡ് ട്രാഫോർഡ് മൈതാനത്തിൽ നടന്ന ആദ്യ ടെസ്റ്റിന്റെ രണ്ടാം ദിനത്തിലാണ് നൂറ്റാണ്ടിന്റെ പന്ത് എന്ന് അറിയപ്പെടുന്ന സംഭവമുണ്ടായത്.
എറിഞ്ഞ ആദ്യ പന്തിൽ തന്നെ വോൺ അത്ഭുതാവഹമായി ഗാറ്റിംഗിനെ ബൗൾഡാക്കി.
ബ്രിട്ടീഷ് ടെലിവിഷന്റെ 2002-ൽ തെരഞ്ഞടുക്കപ്പെട്ട മികച്ച 100 കായിക നിമിഷങ്ങളിൽ 92-ആമത് സ്ഥാനം നൂറ്റാണ്ടിന്റെ പന്തിനാണ്‌.
വർണ്ണവിവേചന കാലത്ത് ദക്ഷിണാഫ്രിക്കയിൽ പര്യടനം നടത്തിയ ഇംഗ്ലീഷ് കളിക്കാരെ താൽക്കാലികമായി പുറത്താക്കി.
ആ സംഭവത്തിനു ശേഷം ഇംഗ്ലണ്ടിന്റെ ഏറ്റവും മികച്ച കളിക്കാരായിരുന്നു 1993 ലെ ആഷസ് പരമ്പരയിൽ ഇംഗ്ലണ്ടിനായി കളിച്ചത്.
1989 ലെ ആഷസ് പരമ്പര ഓസ്ട്രേലിയ നേടിയിരുന്നു.
മികച്ചതല്ലാതിരുന്ന ഇംഗ്ലണ്ട് ടീമിനെതിരെ 1990-91 ലെ പരമ്പരയും അവർ നിഷ്പ്രയാസം ജയിച്ചു.
ധാരാളം മികച്ച കളിക്കാരുടെ തിരിച്ചുവരവോടെ, 1993 ലെ പരമ്പര ഓസ്ട്രേലിയയിൽ നിന്നും തിരിച്ചുപിടിക്കാം എന്ന പ്രതീക്ഷയിലായിരുന്നു ഇംഗ്ലണ്ട് .
പരമ്പരാഗതമായി ഓൾഡ് ട്രാഫോർഡിലെ പിച്ച് സ്പിൻ ബൗളിംഗിനെ തുണക്കുന്നതാണ്.
അതിനാൽ ഇംഗ്ലണ്ട് ടീമിൽ ഫിൽ ടഫ്നൽ , പുതുമുഖമായ പീറ്റർ സൿ എന്നീ രണ്ട് സ്പിന്നർമാരെ ഉൾപ്പെടുത്തിയിരുന്നു.
എന്നാൽ അതിനു വിപരീതമായി ഓസ്ട്രേലിയ, ടീമിൽ 3 ഫാസ്റ്റ് ബൗളർമാരെ ഉൾപ്പെടുത്തിയിരുന്നു.
കൂടാതെ പരിചയസമ്പന്നനല്ലാത്ത ഷെയ്ൻ വോണിനെ ഒരേയൊരു സ്പിന്നറായും ഉൾപ്പെടുത്തി.
അതു വരെയുള്ള 11 മത്സരങ്ങളിൽ 30.80 ശരാശരിയിൽ 31 വിക്കറ്റുകൾ മാത്രമായിരുന്നു വോണിന്റെ സമ്പാദ്യം.
അദ്ദേഹത്തിന്റെ കളിജീവിതത്തിന്റെ തുടക്കം അത്ര മികച്ചതായിരുന്നില്ല്ല.
മാത്രവുമല്ല, അദ്ദേഹത്തിന്റെ ബൗളിംഗ് ശൈലിയെ - ലെഗ് സ്പിന്നിനെ - ആധുനിക ക്രിക്കറ്റ് ലോകം  അത്ര മികച്ചതായി കണ്ടിരുന്നില്ല.
1970 ലേയും 80 കളിലേയും വെസ്റ്റ് ഇൻഡ്യൻ ഫാസ്റ്റ് ബൗളർമാരുടെ പ്രഭാവം മൂലം ഫാസ്റ്റ് ബൗളിംഗ് ക്രിക്കറ്റ് ലോകത്തെ കീഴടക്കിയിരുന്നു.
ഇംഗ്ലണ്ട് നായകനായിരുന്ന ഗ്രഹാം ഗൂച്ച് ടോസ് നേടുകയും ബൗളിംഗ് തിരഞ്ഞെടുക്കുകയും ചെയ്തു.
പിച്ചിന്റെ ആനുകൂല്യം മുതലാക്കി ഓസ്ട്രേലിയൻ ബാറ്റിംഗിനെ മുട്ടുകുത്തിക്കാം എന്നതായിരുന്നു അദ്ദേഹത്തിന്റെ ചിന്ത.
ഓസ്ട്രേലിയയുടെ മാർക്ക് ടെയ്‌ലർ ശതകം നേടിയെങ്കിലും 289 എന്ന ശരാശരി സ്കോറിന് ഓസ്ട്രേലിയ പുറത്തായി.
ഇംഗ്ലണ്ടിന്റെയും തുടക്കം നല്ലതായിരുന്നു.
മെർവ് ഹ്യൂസിന്റെ പന്തിൽ മൈക്ക് ആതർട്ടൺ പുറത്താകുന്നതിനിടയിൽ ഇംഗ്ലണ്ട് 71 റണ്ണുകൾ നേടിയിരുന്നു.
അടുത്തതായി ബാറ്റ് ചെയ്യാൻ വന്നത് ഗാറ്റിംഗായിരുന്നു.
അദ്ദേഹത്തിന്റെ തുടക്കം മികച്ചതായിരുന്നു.
അദ്ദേഹം റണ്ണുകൾ നേടുന്നതിൽ സ്ഥിരത കൈവരിച്ചു വരികയായിരുന്നു.
ആ സാഹചര്യത്തിൽ ഓസ്ട്രേലിയൻ നായകൻ അല്ലൻ ബോർഡർ തന്റെ ലെഗ് സ്പിന്നറായ വോണിനെ പരീക്ഷിച്ചു.
സ്പിൻ ബൗളിംഗിനെ നേരിടുന്നതിൽ അതീവ വൈദഗ്ദ്യമുണ്ടായിരുന്ന ഗാറ്റിംഗ്, പരിചയസമ്പന്നനല്ലാത്ത വോണിന് ഒരു നല്ലതല്ലാത്ത ദിവസം നൽകുമെന്ന് എല്ലാവരും പ്രതീക്ഷിച്ചു.
ആ പന്ത് ഒരു ലെഗ് സ്പിൻ പന്ത്.
ചെറിയൊരു റണ്ണപ്പിനു ശേഷം ഷെയ്ൻ വോൺ, വലം കൈ ബാറ്റ്സ്മാനായ ഗാറ്റിംഗിനെതിരെ തന്റെ വലതു കൈ ഒന്ന് തിരിച്ച് ഒരു ലെഗ് സ്പിൻ പന്ത് ബൗൾ ചെയ്തു.
ആ പന്ത് തുടക്കത്തിൽ ബാറ്റ്സ്മാനു നേരെയാണ് സഞ്ചരിച്ചിരുന്നതെന്ന് സസൂക്ഷ്മം നിരീക്ഷിച്ചാൽ കാണാമായിരുന്നു.
അത് ബാറ്റ്സ്മാനെ സമീപിക്കും തോറും മാഗ്‌നസ് പ്രഭാവം മൂലം സ്പിൻ ചെയ്തു കൊണ്ട് വലത്തോട്ട് തിരിഞ്ഞുകൊണ്ടിരുന്നു.
ലെഗ് സ്റ്റംപിനു പുറത്ത് കുറച്ച് ഇഞ്ചുകൾ അകലത്തിൽ ആ പന്ത് കുത്തി.
ഗാറ്റിംഗ് തന്റെ ഇടം കാൽ മുന്നോട്ട് കയറ്റി പന്ത് കുത്തുന്ന സ്ഥാനത്ത് വെച്ച് ബാറ്റ് തന്റെ പാഡിനോട് ചേർത്ത് ആ പന്തിനെതിരായി പ്രതികരിച്ചു.
പരിചയസമ്പന്നരായ ബാറ്റ്സമാന്മാർ പ്രയോഗിക്കുന്ന നിലവാരമുള്ള ഒരു തന്ത്രമാണിത്.
പന്ത് തന്റെ ബാറ്റിലോ പാഡിലോ തട്ടും എന്ന ഉദ്ദ്യേശത്തോടുകൂടിയാണ് ഈ തന്ത്രം പ്രയോഗിക്കുന്നത്.
പന്ത് ലെഗ് സ്റ്റംപിനു പുറത്താണ് കുത്തിയത് എന്നതിനാൽ കാലിൽ കൊണ്ടാലും LBW നൽകാനാവില്ല.
മാത്രവുമല്ല, പന്ത് കൂടുതലായി തിരിയുകയാണെങ്കിൽ ബാറ്റിൽ കൊണ്ട് സുരക്ഷിതമായി നിലം പതിക്കുകയും ചെയ്യും.
കുത്തി ഉയർന്ന ആ പന്ത്, ഗാറ്റിംഗ് വിചാരിച്ചതിലും കൂടുതൽ തിരിഞ്ഞു.
ആ പന്ത് അദ്ദേഹത്തിന്റെ ബാറ്റിനേയും കടന്നുപോയി ഓഫ് സ്റ്റംപിലെ ബൈലിനെ താഴെയിട്ടു.
ഗാറ്റിംഗ് ഒരു നിമിഷം പിച്ചിലേക്ക് സൂക്ഷിച്ചു നോക്കി നിന്നു പോയി.
അതിനുശേഷം തന്റെ വിധിയെ അംഗീകരിച്ച് അദ്ദേഹം പവലിയനിലേക്ക് മടങ്ങി.
ഗാറ്റിംഗ് തരിച്ചു നിന്ന ആ നിമിഷം സ്റ്റീവ് ലിൻഡ്‌സെൽ ക്യാമറയിൽ പകർത്തി.
ഇയാൻ ഹീലി തന്റെ കൈകൾ മുകളിലേക്കുയർത്തി ആഘോഷിക്കുന്നതും തെറിച്ചു പോയ ബൈൽ അദ്ദേഹത്തിന്റെ തലക്കു മുകളിൽ നിൽക്കുന്നതും ആ ചിത്രത്തിൽ കാണാമായിരുന്നു.
അതിനു ശേഷം
ഗാറ്റിംഗ് പുറത്താകുമ്പോൾ 80 റണ്ണുകൾക്ക് 2 വിക്കറ്റുകൾ എന്ന നിലയിലായിരുന്നു ഇംഗ്ലണ്ട്.
ആ അവസ്ഥയിൽ നിന്നും അവർ ഒരിക്കലും കരകയറിയില്ല.
സ്കോർബോർഡിൽ നാല് റണ്ണുകൾ കൂടി കൂട്ടിച്ചേർക്കുന്നതിനിടയിൽ റോബിൻ സ്മിത്തിനേയും വോൺ പുറത്താക്കി.
അതിനു ശേഷം ഗ്രഹാം ഗൂച്ചിന്റേയും ആൻഡി കാഡിക്കിന്റേയും വിക്കറ്റുകൾ കൂടി വോൺ സ്വന്തമാക്കി.
അങ്ങനെ ഇംഗ്ലണ്ടിന്റെ ആദ്യ ഇന്നിംഗ്സ് 210 റണ്ണുകളോടെ അവസാനിച്ചു.
ബൗളിംഗിന്റെ ഊർജ്ജം ഉൾക്കൊണ്ട് ഓസ്ട്രേലിയ ബാറ്റ് ചെയ്തു.
അവരുടെ രണ്ടാം ഇന്നിംഗ്സ് 432 റണ്ണുകൾക്ക് 5 വിക്കറ്റ് എന്ന നിലയിൽ അവർ അവസാനിപ്പിച്ചു.
രണ്ടാം ഇന്നിംഗിലെ ബൗളിംഗിൽ ഷെയ്ൻ വോൺ നാലു വിക്കറ്റുകൾ കൂടി നേടി.
ഓസ്ട്രേലിയ, മത്സരം 179 റണ്ണുകൾക്ക് വിജയിച്ചു.
കളിയിൽ പ്രകടിപ്പിച്ച മികവുകൾക്ക് വോൺ കളിയിലെ കേമനായി തിരഞ്ഞെടുക്കപ്പെട്ടു.
ആദ്യ മത്സരം പരമ്പരയിലെ മറ്റു മത്സരങ്ങളുടെ ഒരു ചിത്രമായിരുന്നു.
ഓസ്ട്രേലിയ പരമ്പര 4-1 ന് നേടി.
25.79 ശരാശരിയിൽ 34 വിക്കറ്റുകൾ ഷെയ്ൻ വോൺ ആ പരമ്പരയിൽ നേടി.
ഓസ്ട്രേലിയയുടെ, പരമ്പരയിലെ കേമനായി ഷെയ്ൻ വോൺ തിരഞ്ഞെടുക്കപ്പെട്ടു.
(ഓരോ ടീമിനും ഓരോ പരമ്പരയിലെ കേമൻ എന്ന രീതി ആഷസ് പരമ്പരയിൽ നിലവിലുണ്ട്.) പൈതൃകം
ലോകക്രിക്കറ്റിനെ അടക്കി വാണ ഓസ്ട്രേലിയൻ ടീമിന്റേയും കൂടാതെ വിജയകരമായ ഷെയ്ൻ വോണിന്റെ കളിജീവിതത്തിന്റേയും തുടക്കമായി ഈ പരമ്പര വിലയിരുത്തപ്പെടുന്നു.
അദ്ദേഹത്തിന്റെ പ്രശസ്തി സ്പിൻ ബൗളിംഗിനെ പ്രധാനമായും ലെഗ് സ്പിൻ ബൗളിംഗിനെ ക്രിക്കറ്റ് ലോകത്തെ പ്രശസ്തമായ കലയാക്കി മാറ്റി.
ഗാറ്റിംഗിനെ പുറത്താക്കിയ വോണിന്റെ ആ പന്ത് നൂറ്റാണ്ടിന്റെ പന്ത് എന്ന് അറിയപ്പെടാൻ തുടങ്ങി.
ആ സംഭവത്തിനു ശേഷം ക്രിക്കറ്റ് ചരിത്രത്തിലെ ഏറ്റവും മികച്ച ബൗളർമാരിലൊരാളായി അദ്ദേഹത്തെ കണക്കാക്കാൻ തുടങ്ങി.
2005 ലെ ആഷസ് പരമ്പരയിലെ ഓൾഡ് ട്രാഫോർഡിൽ നടന്ന മത്സരത്തിനിടെ, ലെഗ് സ്പിൻ പന്തുകളെറിയുന്ന ഒരു യന്ത്രമുപയോഗിച്ച് ഗാറ്റിംഗ് നൂറ്റാണ്ടിന്റെ പന്ത് പുനർനിർമ്മിച്ചു.
2009 ൽ അയർലണ്ടിലെ ഒരു പോപ് ഗ്രൂപ്പ്, ഡക്ക് വർത്ത് ല്യൂയിസ് മെത്തേഡ് എന്നൊരു ആൽബം നിർമ്മിച്ചു.
അതിലെ ജിഗ്ഗറി പോക്കറി എന്ന ഗാനം ഈ സംഭവത്തെ ആസ്പദമാക്കിയുള്ളതാണ്.
അവലംബം ക്രിക്കറ്റ് കവാടം പുറത്തേക്കുള്ള കണ്ണികൾ Sydney Morning Herald article on the top 25 moments in Australian cricket Cricinfo article on the Top 50 Magic Moments in Cricket Test Match Special Audio Archive: 'Live' Commentary of Warne's 'Ball of the Century'
നീലൻ ഇംഗ്ലീഷ് വിലാസം https://ml.wikipedia.org/wiki/Neelan
പ്രമുഖ മലയാള മാധ്യമ പ്രവർത്തകനും സിനിമ-നാടകസംബന്ധിയായ നിരവധി പുസ്തകങ്ങളുടെ രചയിതാവുമാണ് നീലൻ എന്നറിയപ്പെടുന്ന എം.പി. നീലകണ്ഠൻ (ജനനം : 11 സെപ്റ്റംബർ 1949).
ഭരത് അവാർഡ് ജേതാവും സാമൂഹിക പരിഷ്കർത്താവുമായിരുന്ന പ്രേംജിയുടെയും ആര്യ അന്തർജനത്തിന്റെയും മകനായി 1949 സെപ്റ്റംബർ 11-ന് തൃശ്ശൂരിൽ ജനിച്ചു.
അന്തരിച്ച നടൻ കെ.പി.എ.സി. പ്രേമചന്ദ്രൻ, ഹരീന്ദ്രനാഥൻ, ഇന്ദുചൂഡൻ, സതി എന്നിവരാണ് സഹോദരങ്ങൾ.
തൃശ്ശൂർ എക്സ്‌പ്രസ്സ്‌ ദിനപത്രത്തിൽ 23 വർഷം പ്രവർത്തിച്ചു.
13 വർഷം ഏഷ്യാനെറ്റ്‌ ന്യൂസിന്റെ ചീഫ്‌ ന്യൂസ്‌ എക്സിക്യൂട്ടീവ്‌ എഡിറ്ററായിരുന്നു.
ദൃശ്യകല മാസികയുടെയും തൃശ്ശൂരിലെ ഫിലിം സൊസൈറ്റി പ്രസ്ഥാനത്തിന്റെയും സജീവ പ്രവർത്തകനായിരുന്നു.
സിനിമ-നാടകസംബന്ധിയായ ലേഖനങ്ങളും പുസ്തകങ്ങളും രചിച്ചിട്ടുണ്ട്‌.
അച്ഛനെക്കുറിച്ചെഴുതിയ അച്ഛൻ എന്ന കൃതി 2002ൽ കേരളസാഹിത്യ അക്കാദമി അവാർഡു നേടി.
മികച്ച ടെലിവിഷൻ ഡോക്യുമെന്ററിക്കുള്ള സംസ്ഥാനസർക്കാർ അവാർഡ്‌ രണ്ടുതവണ നേടിയിട്ടുണ്ട്‌.
ഇപ്പോൾ അമൃത ടി.വി.യുടെ ചീഫ് എക്സിക്യുട്ടീവ് എഡിറ്ററാണ് നീലൻ.
കൃതികൾ കാഴ്‌ചയുടെ വെളിവ്‌ അച്ഛൻ പുരസ്കാരങ്ങൾ കേരളസാഹിത്യ അക്കാദമി പുരസ്കാരം (2002) മികച്ച ടെലിവിഷൻ ഡോക്യുമെന്ററിക്കുള്ള സംസ്ഥാനസർക്കാർ അവാർഡ്‌ (2 തവണ) മികച്ച ചലച്ചിത്രസംബന്ധിയായ ലേഖനത്തിനുള്ള സംസ്ഥാന പുരസ്കാരം(2011) അവലംബം ↑ ↑ ↑ http://www.indiavisiontv.com/2012/07/19/95030.html അധിക വായനക്ക് പുറം കണ്ണികൾ
നീളത്തിന്റെ ഏകകം ഇംഗ്ലീഷ് വിലാസം https://ml.wikipedia.org/wiki/Unit_of_length
നീളം , ദൂരം എന്നിവ അളക്കുന്നതുനുള്ള ഉപാധിയാണ്‌ നീളത്തിന്റെ ഏകകം .
അന്താരാഷ്ട്ര ഏകകവ്യവസ്ഥയിൽ (SI) ഉപയോഗിക്കുന്ന നീളത്തിന്റെ ഏകകങ്ങൾ: മീറ്ററും സെന്റിമീറ്റർ , കിലോമീറ്റർ പോലെയുള്ള അതിന്റെ ഗുണിതങ്ങളും.
നീളത്തിന്റെ എസ്.ഐ ഇതര ഏകകങ്ങൾ: ആംസ്ട്രം (Å) (എസ്.ഐ യിൽ 100 പൈക്കോമീറ്റർ) മൈക്രോൺ (എസ്.ഐ യിൽ 1 മൈക്രോമീറ്റർ)
ബ്രിട്ടീഷ് ഇം‌പീരിയൽ ഏകകങ്ങൾ: ഇഞ്ച് (25.4 മില്ലിമീറ്റർ) അടി (12 ഇഞ്ച്, 0.3048 മീറ്റർ) വാര (3 അടി, 0.9144 മീറ്റർ)
ജ്യോതിശാസ്ത്ര ഏകകങ്ങൾ: ആസ്ട്രണോമിക്കൽ ഏകകം (AU) (~149 ഗിഗാമീറ്റർ) പ്രകാശവർഷം (ly) (~9.46 പീറ്റാമീറ്റർ) പാർസെക് (pc) (~30.8 പീറ്റാമീറ്റർ), കൂടെ കിലോപാർസെക് (kpc), മെഗാപാർസെക് (Mpc) എന്നിവയും ഉപയോഗിക്കപ്പെടുന്നു
നീവാഡ നേ ഗാന
ത്യാഗരാജസ്വാമികൾ സാരംഗരാഗത്തിൽ ചിട്ടപ്പെടുത്തിയ ഒരു കൃതിയാണ് നീവാഡ നേ ഗാന വരികളും അർത്ഥവും വരികൾ അർത്ഥം പല്ലവി നീവാഡ നേ ഗാന നിഖില ലോക നിദാന നിമിഷമോർവ കലനാ സർവ്വലോകങ്ങൾക്കും കാരണക്കാരനായ ഭഗവാനേ, ഒരു നിമിഷമെങ്കിലും ഞാൻ അങ്ങയുടേതാണെന്നകാര്യം ഓർക്കാതിരിക്കുന്നത് എനിക്കു സഹിക്കാനാകുമോ?
അനുപല്ലവി ദേവാദി ദേവ ഭൂദേവ വര പക്ഷ രാജീവാക്ഷ സാധുജനജീവന സനാതന ദേവന്മാർക്കുപോലും ദേവനായ ഭാഗ്യവാന്മാരായ ഭൂദേവന്മാരുടെ വശത്തുള്ള അംബുജനേത്രനായ ഭഗവാനേ, സാധുജനങ്ങളുടെ ജീവനംതന്നെ സനാതനനായ അങ്ങല്ലേ ചരണം സത്യംബു നിത്യംബു സമരമുന ശൗര്യംബു അത്യന്ത രൂപംബു അമിതബലമു നിത്യോത്സവംബുകല നീകു നിജദാസുഡനി തഥ്യംബു പൽകു ശ്രീത്യാഗരാജാർചിത നിത്യമായ സത്യവും യുദ്ധരംഗത്തെ ധൈര്യവും അതീവ സൗന്ദര്യവും അളവില്ലാത്ത കരുത്തും ഉള്ള ഭക്തർക്ക് അത്യാഹ്ലാദം നൽകുന്ന അങ്ങയെ ആരാധിക്കുന്നവനാണ് അങ്ങയുടെ യഥാർത്ഥ സേവകൻ ആയ ഈ ത്യാഗരാജൻ അവലംബം പുറത്തേക്കുള്ള കണ്ണികൾ ടി എം കൃഷ്ണയുടെ ആലാപനം
നീഷ്ന്യ കാമ ദേശീയോദ്യാനം
മധ്യ റഷ്യയിലെ, ടാറ്റാർസ്റ്റാനിലുള്ള റ്റുകായേവ്സ്ക്കി, യെലാബുഴ്സ്ക്കി എന്നീ ജില്ലകളിലായി സ്ഥിതിചെയ്യുന്ന ദേശീയോദ്യാനമാണ് നീഷ്ന്യ ദേശീയോദ്യാനം .
കാമനദിയുടെ തീരങ്ങളിലുള്ള കോൺ മരങ്ങളുടെ വനങ്ങളെ സംരക്ഷിക്കാനായി 1991 ഏപ്രിൽ 20 നാണ് ഇത് സ്ഥാപിതമായത്.
പ്രദേശവും ഭൂമിശാസ്ത്രവും Maly Bor A pumpjack in Nizhnyaya Kama National Park (close to the village of Pospelovo ) Lower Kama Yelabuga അവലംബം Nizhnyaya Kama National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നീളൻ മുടി തോൾ വരെ നീണ്ട മുടിയുമായുള്ള മനുഷ്യൻ 1599 നീണ്ട മുടിയുള്ള സ്ത്രീ
മനുഷ്യർ തലയിലെ മുടി  നീട്ടി വളർത്തുന്ന ഒരു രീതി.
ഒരോ വിധം ജനവിഭാഗങ്ങൾ തമ്മിലും അവർക്കിടയിലും മുടി നീട്ടിവളർത്തുന്നവരോടുള്ള കാഴ്ചപ്പാട് വ്യത്യസ്തമായിരുന്നു.
ഉദാഹരണമായി തോൾഅറ്റം വരെ മാത്രം മുടി നീളമുള്ള സ്ത്രീകളെ മുടി കുറഞ്ഞവർ എന്നും   അത്ര നീളത്തിൽ മുടി വളർത്തിയ പുരുഷന്മാരെ നീളൻ മുടിക്കാർ എന്നും വിളിച്ചിരുന്നു.
മുടി നീളം കുറഞ്ഞ പുരുഷന്മാർ സാമൂഹ്യനിന്ത്രണങ്ങൾ   പാലിക്കുന്നവരായാണ് പല സാംസ്കാരങ്ങളിലും കണക്കാക്കിയിരുന്നത്.
സേനകളിലും പോലീസിലും ഇത് കുറ്റമായാണ് കണക്കാക്കപ്പെടുന്നത്.
നീണ്ട മുടി സ്ത്രീകളുടെ സൗന്ദര്യത്തിന്റെ ലക്ഷണമായാണ്  പല സംസ്കാരങ്ങളിലും കണക്കാക്കിപ്പോന്നിട്ടുള്ളത്.
ജീവശാസ്ത്രപരമായ പ്രത്യേകതകൾ നടുവരെ മുടി വളർത്തിയിരിക്കുന്ന ഒരു സ്ത്രീ മുടി നീട്ടി വളർത്തിയ പെൺകുട്ടികൾ
മനുഷ്യർ , കുതിര/കുതിരകൾ , ഒറാങ് ഉട്ടാൻ എന്നിവയാണ് തലയിലെ മുടി നീട്ടിവളർത്തുന്ന ജീവസ്പീഷിസുകൾ.
പരിണാമത്തിന്റെ ഭാഗമായി  2.5 മുതൽ  3 ദശലക്ഷം വർഷങ്ങൾ മുൻപ് കാട്ടിൽ  ജീവിക്കുന്ന ഹോമൊനിഡുകൾ   തുറന്ന സവന്ന പുൽപ്പരപ്പുകളിലേക്ക് ജീവിതം മാറ്റിയപ്പോൾ മുതലാണ് മനുഷ്യർക്ക് അവരുടെ രോമാവരണം നഷ്ടമായത് എന്നാണ് കരുതപ്പെടുന്നത്.
ശരീരം അധികം ചൂടാകാതെ ഭൂമദ്ധ്യരേഖാ പ്രദേശത്ത് വേഗത്തിൽ ഓടി മേഗവേട്ട നടത്താനുള്ള അനുകൂലനമായി ഇതു മാറി.
എന്നാൽ തലമുടി സൂര്യന്റെ വെയിൽ കൊണ്ട് തലയോട്ടി ചൂടാകാതെ മുടി ഇൻസുലെറ്ററായി പ്രവർത്തിച്ച്   സഹായിക്കുകയും , അൽട്രാ വയലറ്റ് റേഡിയേഷൻ കുറക്കുകയും ചെയ്തു.
കൂടാതെ വിയർപ്പിൽ കുതിർന്ന തലമുടിയിലെ ബാഷ്പീകരണം തലയ്ക്ക് തണുപ്പ് നലകാനും സഹായിച്ചു.
ചെ കുത്തനെയുള്ള മുടി വളർച്ച ഭൂമദ്ധ്യരേഖാപ്രദേശങ്ങളിൽ നിന്നകലെയുള്ള പ്രദേശങ്ങളിലെ  ഹോമോസപ്പിയയൻ സബ് ഗ്രൂപ്പുകളിൽ കൂടുതലായി നിരീക്ഷിക്കപ്പെട്ടിട്ടുണ്ട്.
ചുരുളൻ മുടിയേക്കാൾ കൂടുതലായി കുത്തനെയുള്ള മുടിയുഌഅവരുടെ തല്യോട്ടിയിലേക്ക് കൂടുതൽ അൽട്രാ വയലറ്റ് പ്രകാശം പതിഞ്ഞ് വൈറ്റമിൻ ഡി നിർമ്മാനത്തിനും അസ്ഥിരൂപീകരണത്തിനും സഹായിക്കും എന്നതിനാൽ  ഭൂമദ്ധ്യരേഖയിൽ നിന്ന് അകന്നുള്ള പ്രദേശങ്ങളിലുള്ളവർക്ക് അത് വളരെ ആവശ്യമാണ്.
ലൈംഗികപങ്കാളിയെ തിരഞ്ഞെടുക്കുന്നതുമായും മുടി നീട്ടിവളർത്തലിന് പരിണാമഘട്ടങ്ങളിൽ സ്ഥാനമുണ്ട് എന്നാന് ശാസ്ത്രം കണക്കാക്കുന്നത്.
ഉത്പാദനക്ഷമതയുടെയും യൗവനത്തിന്റെയും സൂചന ആരോഗ്യമുഌഅ നീണ്ട മുടി നൽകും .
കരുത്തും ഗുണവും ഉള്ള നീണ്ട മുടി സ്ത്രീകളിൽ  പ്രത്യുത്പാദന ക്ഷമതയുടെ സൂചകമായി പ്രവർത്തിക്കുന്നുണ്ട് എന്നാൺ` പരിണാമ ജീവശാസ്ത്ര പഠനങ്ങൾ നൽകുന്ന അറിവ് മുടി പതുക്കെ മാത്രം വളരുന്നതിനാൽ 2- 3 വർഷത്തെ മുടി വളർച്ച നോക്കി ഒരാളുടെ  പോഷകാഹാര ലഭ്യത, പ്രായം, പ്രത്യുത്പാദനക്ഷമത, തുടങ്ങിയ ആരോഗ്യനിലകൾ അറിയാൻ കഴിയും.
വൈറ്റമിനുകളുടെയും ധാതുക്കളുടെയു കുറവുമൂലമുള്ള പോഷകാഹാരക്കുറവും പട്ടിണിയും മുടികൊഴിച്ചിലും നിറം മാറ്റവും പ്രകടിപ്പിക്കും.
മാനസിക പ്രത്യേകതകാൾ
നീണ്ട മുടിയോടുള്ള ഇഷ്ടം പ്രകൃതി നിർദ്ധാരണത്തിന്റെ  ഭാഗമായി തന്നെ  വികസിച്ചതായാണ് ആന്ത്രോപോളജിസ്റ്റുകൾ വിലയിരുത്തുന്നത്.
ഇണയെത്തിരഞ്ഞെടുക്കുന്നതിൽ നീണ്ട ഭംഗിയുള്ള മുടി പ്രധാന ഘടകമായി കണക്കാക്കപ്പെട്ടിരിക്കാം.
സാംസ്കാരിക അർത്ഥങ്ങൾ
ചില മതവിഭാഗങ്ങളിലും സൈനിക ജോലികളിലും മുടി വളർത്തൽ കർശന നിബന്ധനകൾ പാലിക്കുന്നുണ്ട്.
ബുദ്ധ സന്ന്യാസിമാർ അവരുടെ വിശ്വാസത്തിന്റെ ഭാഗമായി മുടി  മുണ്ഡനം നടത്തുന്നുണ്ട്.
ബൈബിളിലെ സാംസണിനെ പോലുള്ള നസ്രേത്തുകാരായ കഥാപാത്രങ്ങൾ മുടി നീട്ടി വളർത്തിയതായി കാണാം.
അതുപോലെ സിക്കുകാരും മതവിശ്വാസത്തിന്റെ ഭാഗമായി പുരുഷന്മാർ മുടി നീട്ടി വളർത്തുന്ന ശീലമുള്ളവരാണ്.
കിഴക്കനേഷ്യൻ ജനവിഭാഗങ്ങളിൽ നീണ്ട മുടി അഴിച്ചിട്ടു നിൽക്കുന്ന സ്ത്രീകൾക്ക് ലൈംഗിക ബന്ധം കഴിഞ്ഞയുടനെയുള്ളവരായോ അതിനായി  വാഞ്ച ഉള്ളതിന്റെ സൂചനയായോ കണക്കാക്കാറുണ്ട്.
സാധാരണ അവർ മുടി പിന്നിയിടുകയോ കൂട്ടിക്കെട്ടുകയോ ആണ് ചെയ്യുക..
മുടിയുടെ പരമാവധി നീളം
ഒരു വയസിൽ കുറവ് പ്രായമുള്ള കുഞ്ഞുങ്ങൾക്ക് പരമാവധി 15 സെന്റീ മീറ്ററും( 6 ഇഞ്ച്) അതിൽ വലിയ കുട്ടികൾക്ക് 60 സെന്റീമീറ്ററും ( 24 ഇഞ്ച്) പ്രായപൂർത്തിയായ ആളുകൾക്ക് 100 സെന്റീമീറ്ററും (40 ഇഞ്ച്) ആണ് സധാരണയായി വളരാവുന്ന പരമാവധി നീളം.
ചില വ്യക്തികൾക്ക് അമിത നീളമുള്ള മുടി ഉണ്ടാവാം.
നീണ്ട മുടി മത്സരങ്ങളിൽ 150 സെന്റീമീറ്ററിൽ  (59 ഇഞ്ച്) കൂടുതൽ നീളമുള്ള മത്സരാർത്ഥികൾ പങ്കെടുക്കാറുണ്ട്.
സി ക്യുപിങ് ആണ് ഏറ്റവും നീളമുള്ള മുടിയുള്ള ആളായി രേഖപ്പെടുത്തീട്ടുള്ളത്.
5.627 മീറ്റർ നീളമുള്ള മുടി (18 അടി 5.54 ഇഞ്ച് ) 2004 മെയ് മാസം അവ്ർക്കുണ്ടായിരുന്നു.
[18]
നീലേശ്വരം പുഴ
കാസറഗോഡ് ജില്ലയിലെ പശ്ചിമഘട്ടത്തിൽ നിന്നുത്ഭവിക്കുന്ന ഒരു പുഴയാണ് നീലേശ്വരം പുഴ .
അഴിമുഖത്തിനടുത്തു്  വെച്ചു് നീലേശ്വരം പുഴ കാര്യങ്കോട് പുഴയുമായി അറബികടലിൽ ചേരുന്നു.
നീലേശ്വരം പുഴ കാസർഗോഡ് ജില്ലയിലൂടെ 46 Km ഒഴുകുന്നു.
ബളാൽ , കോടോം ബേളൂർ , കിനാനൂർ-കരിന്തളം , മടിക്കൈ എന്നീ പഞ്ചായത്തുകളിലൂടേയും, കാഞ്ഞങ്ങാട് , നീലേശ്വരം എന്നീ നഗരസഭകളിലൂടേയും നീലേശ്വരം പുഴ ഒഴുകുന്നു.
അവലംബം ഇവയും കാണുക പയ്യന്നൂർ പുഴ പാലത്തര പുഴ പുതിയ പുഴ പേരാപുഴ പെരുമ്പ പുഴ ചങ്കുരിചാൽ ഉളിയത്ത് കടവ് കണ്ടൽക്കാടുകൾ വളപട്ടണം പുഴ കുപ്പം പുഴ രാമപുരം പുഴ കാവേരി പുഴ ഒളവറ പുഴ കാര്യങ്കോടു പുഴ ചിത്താരിപ്പുഴ ചന്ദ്രഗിരിപ്പുഴ ഷിറിയ പുഴ കവ്വായി കായൽ
നീലേശ്വരം രാജവംശം
സാമൂതിരികോവിലകത്തെ ഒരു രാജകുമാരിയും, ഒരു കോലത്തുനാട്ടുരാജാവുമുണ്ടായ പ്രേമബന്ധത്തിൽ നിന്നാണ് ഈ വംശം നിലവിൽ വന്നത്.
പണ്ടത്തെ നീലേശ്വരം രാജ്യമാണ് ഇന്നത്തെ ഹോസ്ദുർഗ് താലൂക്ക് .
വെങ്കടപ്പനായ്ക്കന്റെ (1582-1629) കീഴിൽ തെക്കൻ കാനറയിൽ ആധിപത്യം ഉറപ്പിച്ചിരുന്ന ബഡ്നോർ നായ്ക്കന്മാർ (ഇക്കേരി നായ്ക്കന്മാർ) 17-18 നൂറ്റാണ്ടുകളിൽ നീലേശ്വരം ആക്രമിച്ചു നിയന്ത്രണത്തിലാക്കി.
നീലേശ്വരം രാജാവ് ശിവപ്പനായ്ക്കന് (1645-1660) കപ്പം കൊടുത്തിരുന്നു.
സോമശേഖരൻ നായ്കൻ(1714-1739) നീലേശ്വരം സ്വന്തം രാജ്യത്തോട് ചേർത്ത് ഹോസ്ദുർഗ്കോട്ട നിർമ്മിച്ചു.
ബ്രിട്ടീഷുകാർ തെക്കൻ കാനറായിൽ ആധിപത്യം ഉറപ്പിച്ചതോടെ നീലേശ്വരം അവരുടെ നിയന്ത്രണത്തിലായി.
നീഷാദ് വി ഷാഫി ഇംഗ്ലീഷ് വിലാസം https://ml.wikipedia.org/wiki/Neeshad_V.
_Shafi
ഖത്തർ ആസ്ഥാനമായുള്ള കാലാവസ്ഥാ അഭിഭാഷകനും പരിസ്ഥിതി പ്രവർത്തകനുമാണ് നീഷാദ് വി ഷാഫി.
ഖത്തറിൽ കാലാവസ്ഥാ വ്യതിയാന അവബോധവും നയങ്ങളും സൃഷ്ടിക്കുന്നതിനായി പ്രവർത്തിക്കുന്ന അറബ് യൂത്ത് ക്ലൈമറ്റ് മൂവ്‌മെന്റ് ഖത്തറിന്റെ സജീവ അംഗമാണ് അദ്ദേഹം.
കാലാവസ്ഥാ വ്യതിയാനത്തിന്റെ മുഖ്യധാരാ പ്രശ്‌നങ്ങൾ, യുവാക്കളുടെ വാദങ്ങൾ, ഖത്തറിലെ ഗ്രാസ്റൂട്ട് പ്രവർത്തനങ്ങൾ എന്നിവ നീഷാദിന്റെ പ്രവർത്തനങ്ങളിൽ ഉൾപ്പെടുന്നു.
നിലവിൽ അറബ് യൂത്ത് ക്ലൈമറ്റ് മൂവ്‌മെന്റ് ഖത്തറിലെ എക്‌സിക്യൂട്ടീവ് ഡയറക്ടറാണ് കരിയർ
നീഷാദ് വിഐടി സർവകലാശാലയിൽ നിന്ന് എനർജി ആൻഡ് എൻവയോൺമെന്റൽ എഞ്ചിനീയറിംഗിൽ ബിരുദാനന്തര ബിരുദം നേടി.
അദ്ദേഹത്തിന്റെ മാസ്റ്റർ തീസിസ് "ഇന്ത്യയിലെ കാലാവസ്ഥാ വ്യതിയാന സാഹചര്യങ്ങളിൽ വിവിധ മേഖലകളിലെ കാലാവസ്ഥാ പാരാമീറ്ററുകളുടെ പ്രാദേശിക സ്വാധീനം മോഡലിംഗ്" എന്നതിനെ അടിസ്ഥാനമാക്കിയുള്ളതാണ്.
പാരീസിൽ നടന്ന ഐക്യരാഷ്ട്രസഭയുടെ കാലാവസ്ഥാ വ്യതിയാന ഉച്ചകോടി COP-21-ൽ പങ്കെടുത്ത ശേഷം, ആഗോള യുവാക്കളുടെ സജീവ പങ്കാളിത്തം ഉറപ്പാക്കുന്നതിനുള്ള പ്രവർത്തനങ്ങളിൽ അദ്ദേഹം ശ്രദ്ധ കേന്ദ്രീകരിച്ചു.
സൗത്ത്, ഗ്ലോബൽ ക്ലൈമറ്റ് മൂവ്‌മെന്റിൽ, അദ്ദേഹം സജീവമായി പങ്കെടുക്കുന്ന അന്താരാഷ്ട്ര ഉച്ചകോടികളിലും യൂത്ത് ഗ്രൂപ്പുകളിലും ചിലത് ഇവയാണ് - യുണൈറ്റഡ് നേഷൻസ് ഫ്രെയിംവർക്ക് കൺവെൻഷൻ ഓൺ ക്ലൈമറ്റ് ചേഞ്ച് (UNFCCC), വേൾഡ് ഇക്കണോമിക് ഫോറം (WEF) ദാവോസ് 2019, പാർട്ടികളുടെ സമ്മേളനങ്ങളിലെ ചർച്ചകൾ, വേൾഡ് ഇക്കണോമിക് ഫോറം മിഡിൽ ഈസ്റ്റ് (2019), ഗ്ലോബൽ ലാൻഡ്‌സ്‌കേപ്‌സ് ഫോറം ബോൺ (2019), യുഎൻ യൂത്ത് ക്ലൈമറ്റ് സമ്മിറ്റ് അദ്ദേഹത്തെ "കാലാവസ്ഥാ നയത്തിൽ ലോകത്തെ ഏറ്റവും സ്വാധീനിച്ച 100 വ്യക്തികൾ" ആയി 2019-ൽ അരാഷ്ട്രീയം തിരഞ്ഞെടുത്തു.
ലോക സാമ്പത്തിക ഫോറത്തിന്റെ TEDx സ്പീക്കറും അജണ്ട സംഭാവകനുമാണ് നീഷാദ്.
നീലേശ്വരം ബ്ലോക്ക് പഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Neeleswaram_Block_Panchayat
കാസർഗോഡ് ജില്ലയിൽ ഹോസ്ദുർഗ്ഗ് താലൂക്കിലാണ് 414.37 ചതുരശ്രകിലോമീറ്റർ വിസ്തീർണ്ണമുള്ള നീലേശ്വരം ബ്ളോക്ക് പഞ്ചായത്ത് സ്ഥിതി ചെയ്യുന്നത്.
1955-ലാണ് ഈ ബ്ളോക്ക് പഞ്ചായത്ത് രൂപീകൃതമായത്.
അതിരുകൾ കിഴക്ക് - കർണ്ണാടക സംസ്ഥാനം വടക്ക് - കാഞ്ഞങ്ങാട് ബ്ളോക്കും, കാഞ്ഞങ്ങാട് നഗരസഭയും തെക്ക്‌ - പയ്യന്നൂർ ബ്ളോക്ക് പടിഞ്ഞാറ് - അറബിക്കടൽ ഗ്രാമപഞ്ചായത്തുകൾ
നീലേശ്വരം ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
ചെറുവത്തൂർ ഗ്രാമപഞ്ചായത്ത് കയ്യൂർ ചീമേനി ഗ്രാമപഞ്ചായത്ത് നീലേശ്വരം ഗ്രാമപഞ്ചായത്ത് ഈസ്റ്റ് എളേരി ഗ്രാമപഞ്ചായത്ത് പിലിക്കോട് ഗ്രാമപഞ്ചായത്ത് വെസ്റ്റ് എളേരി ഗ്രാമപഞ്ചായത്ത് തൃക്കരിപ്പൂർ ഗ്രാമപഞ്ചായത്ത് കിനാനൂർ കരിന്തളം ഗ്രാമപഞ്ചായത്ത് പടന്ന ഗ്രാമപഞ്ചായത്ത് വലിയപറമ്പ ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല കാസർഗോഡ് താലൂക്ക് ഹോസ്ദുർഗ്ഗ് വിസ്തീർണ്ണം 414.37 ചതുരശ്ര കിലോമീറ്റർ ജനസംഖ്യ 237,364 പുരുഷന്മാർ 115,414 സ്ത്രീകൾ 121,950 ജനസാന്ദ്രത 573 സ്ത്രീ : പുരുഷ അനുപാതം 1057 സാക്ഷരത 88.53% വിലാസം
നീലേശ്വരം ബ്ലോക്ക് പഞ്ചായത്ത് നീലേശ്വരം - 671314 ഫോൺ‍‍‍ : 0467 2280328 ഇമെയിൽ‍ : bdonlr500@gmail.com അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/nileshwarblock Archived 2014-09-22 at the Wayback Machine .
നീളം ഇംഗ്ലീഷ് വിലാസം https://ml.wikipedia.org/wiki/Length നീളവും (Length) വീതിയും (Width) ഉയരവും (Height) കാണിക്കുന്ന ഒരു ചിത്രം
നീളം എന്നത് ഒരു തരം അളവാണ്‌.
ജ്യാമിതീയ കണക്കുകൂട്ടലുകളിൽ നീളം എന്നത് വലിയ വശത്തെ സൂചിപ്പിക്കാൻ ഉപയോഗിക്കുന്നു.
നീളം എന്നത് വീതിയിൽ നിന്നും ഉയരത്തിൽ നിന്നും വ്യത്യാസപ്പെട്ടിരിക്കുന്നു.
വീതി എന്നാൽ നീളത്തിൽ നിന്ന് 90 0 യിൽ വശങ്ങളിൽ നിന്ന് വശങ്ങളിലേക്കുള്ള അളവാണ്‌.
ഉയരമെന്നാൽ നീളത്തിൽ നിന്ന് 90 0 യിൽ ലംബമായ (Vertical) അളവാണ്‌.
ഉയരം എന്ന അളവ് 3 - ഡൈമൻഷണൽ ജ്യാമിതിയിൽ (3 Dimensional Geometry) മാത്രമുള്ള അളവാണ്‌.
നീളം എന്നത് 1 - ഡൈമൻഷണൽ അളവാണ്‌.
വിസ്തീർണം (Area) എന്നാൽ 2 - ഡൈമൻഷണൽ അളവാണ്‌.
അതായത് (നീളം) 2 .
വ്യാപ്തം (Volume) എന്നാൽ 3 - ഡൈമൻഷണൽ അളവാണ്‌.
അതായത് (നീളം) 3 .
അളവുകളുടെ എല്ലാ സിസ്റ്റങ്ങളിലും നീളം ഒരു അടിസ്ഥാന യൂണിറ്റാണ്‌.
അതായത് മറ്റു പല യൂണിറ്റുകളും ഇതിനാൽ നിർവചിച്ചിരിക്കുന്നു.
പുരാതന കാലം മുതൽക്കു തന്നെ മനുഷ്യ ജീവിതത്തെ കാര്യമായി സ്വാധീനിച്ച ഒന്നായിരുന്നു അളവുകൾ.
വസ്തുക്കളുടേയും കെട്ടിടങ്ങളുടേയും നിർമ്മാണം, സ്ഥലം കൈവശം വെക്കൽ, വസ്തുക്കളുടെ വ്യാപാരം മുതലായ ആവശ്യങ്ങൾ വന്നപ്പോൾ അളവുകളുടെ ഉപയോഗം വർദ്ധിച്ചു.
സമൂഹം കൂടുതൽ സാങ്കേതികത കൈവരിച്ചപ്പോൾ അളവുകളുടെ കൃത്യതയും കൂടി.
നീളം അളക്കാനുള്ള യൂണിറ്റുകളിൽ ഏറ്റവും പഴയതെന്ന് കരുതപ്പെടുന്നത് ക്യുബിറ്റ് (Cubit) ആണ്‌.
കൈവിരലിന്റെ അറ്റം മുതൽ കൈമുട്ട് വരെയുള്ള നീളമാണിത്.
ഇതിനെത്തന്നെ പലതായി ഭാഗിച്ചിരിക്കുന്നു : അടി (Feet), കൈ (Hand) (4 ഇഞ്ച് (Inch) ആണ്‌ ഇത്.
കുതിരകളുടേയും മറ്റും ഉയരമളക്കാൻ ഈ അളവ് ഇപ്പോഴും ഉപയോഗിക്കുന്നു.
), വിരൽ (Finger) മുതലായവ.
ആളുകളുടെ വലിപ്പമനുസരിച്ച് ക്യുബികിന്റെ അളവും മാറും.
അളവുകളുടെ കൃത്യതക്കായി, സാക്സൺ എഡ്ഗാർ രാജാവ് ഒരു വാരവടി (Yardstick) സൂക്ഷിച്ചിരുന്നതായി കരുതിപ്പോരുന്നു.
പത്താം നൂറ്റാണ്ടിന്റെ മധ്യത്തിലായാണ്‌ ഇത്.
ഒരു വാര എന്നാൽ "രാജാവിന്റെ മൂക്കിന്റെ അറ്റം മുതൽ അദ്ദേഹത്തിന്റെ നിവർത്തിപ്പിടിച്ചിരിക്കുന്ന കൈയിന്റെ പെരുവിരൽ വരെയുള്ള നീളമാണ്‌" എന്ന് ഹെന്റി ഒന്നാമൻ (1100 - 1135) നിശ്ചയിച്ചതായി ഒരു പുരാതന കഥ പറയുന്നു.
ഏകകങ്ങൾ (Units)
ഭൗതിക ശാസ്ത്രത്തിലും എഞ്ചിനീയറിങ്ങിലും " നീളത്തിന്റെ ഏകകങ്ങൾ " എന്ന് പറയുമ്പോൾ അതിലെ "നീളം" എന്ന വാക്ക് ദൂരത്തെ സൂചിപ്പിക്കുന്നു.
ദൂരമളക്കാൻ ധാരാളം ഏകകങ്ങൾ നിലവിലുണ്ട്.
ഇത് മനുഷ്യശരീരത്തിലെ അവയവങ്ങൾ തമ്മിലുള്ള ദൂരത്തേയോ ഭൂമിയിലെ പ്രധാന സ്ഥലങ്ങൾ തമ്മിലുള്ള ദൂരത്തേയോ അല്ലെങ്കിൽ രണ്ട് നിശ്ചിത വസ്തുക്കൾ തമ്മിലുള്ള ദൂരത്തേയോ അടിസ്ഥാനപ്പെടുത്തിയിരിക്കുന്നു.
ഇന്റർനാഷണൽ സിസ്റ്റം ഓഫ് യൂണിറ്റ്സ് (SI Units), നീളത്തിന്റെ അന്താരാഷ്ട്ര ഏകകമായി മീറ്റർ (Meter) നിശ്ചയിച്ചിരിക്കുന്നു.
മീറ്റർ എന്ന ഏകകം, പ്രകാശത്തിന്റെ വേഗതയെ അടിസ്ഥാനപ്പെടുത്തിയാണ്‌ ഇപ്പോൾ നിർവചിച്ചിരിക്കുന്നത്.
മീറ്ററിൽ നിന്നും ഉല്പാദിപ്പിക്കപ്പെട്ട ഏകകങ്ങളാണ്‌ സെന്റിമീറ്റർ (Centimeter), കിലോമീറ്റർ (Kilometer) മുതലായവ.
ഇവയും അളക്കേണ്ട നീളത്തിന്റെ വലിപ്പമനുസരിച്ച് സാധാരണയായി ഉപയോഗിക്കുന്നു.
യു. എസ്. കസ്റ്റമറി യൂണിറ്റ്സിലും ഇംപീരിയൽ സിസ്റ്റം ഓഫ് യൂണിറ്റ്സിലും സാധാരണയായി ഉപയോഗിക്കുന്ന ഏകകങ്ങൾ ഇവയാണ്‌ : ഇഞ്ച് (Inch), അടി (Foot), വാര (Yard), മൈൽ (Mile).
ജ്യോതിശാസ്ത്രത്തിൽ (Astronomy) പ്രപഞ്ചത്തിന്റെ വിശാലതയെ സൂചിപ്പിക്കാനായി ഏകകങ്ങൾ ഉപയോഗിക്കുന്നു.
ഭൂമിയിലെ ദൂരങ്ങൾക്കൊപ്പം പറയുന്ന ഏകകങ്ങളല്ല ഇവിടെ ഉപയോഗിക്കുന്നത്.
ഇവ സാധാരണ ഏകകങ്ങളേക്കാൾ വലുതാണ്‌.